Cyathea dealbata
Inferius frontis latus et digiti humani Plantae — Pteridophyta Classis : Pteridopsida  Ordo : Cyatheales  Familia : Cyatheaceae  Genus : Cyathea  Subgenus : Cyathea  Sectio : Alsophila  Species : C. dealbata  Cyathea dealbata  (G. Forster) Sw.   Synonyma *Polypodium dealbatum G. Forster, 1786 Cyathea tricolor Colenso, 1883 Alsophila tricolor (Colenso) Tryon, 1970 Cyathea dealbata (Maorice: kaponga et ponga), vulgo pteridophytum argenteum (Anglice: silver fern), est species cyathealium staturae mediae, in Nova Zelandia endemica, ubi ea est commune civitatis culturaeque signum, inter gentes externas et ab ipso populo Novae Zelandiae. Hoc pteridophytum ad 10 m altum vel plus crescit, quamquam ei aliquando est forma serpens. Corona est densa, et frontes circa 4 m longi crescere solent, colore argenteo in lateribus inferioribus. Ob hunc colorem proprium, homines frontes ad expediendam ambulationem nocturnam tramitibus imponunt. Squamae sunt brunneae, saepe tortae et nitidae. Planta in Novam Zelandiam aevo Pliocaeno (abhinc circa annorum 5–1.8 milliones) advenit. Ea nunc in praecipuis Novae Zelandiae insulis et in Insulis Chatham ad orientem habitat, plerumque in regionibus sub tenue silvarum sicciorum aulaeo et in scrub aperto. Viget in humo bene siccato, et statuta circumiectus sicciores tolerat. Sub denso silvarum maturarum aulaeo non augetur.